stanford-oval/wikipedia huggingface dataset:
מנגיש
היסטוריה

מנגישים קידמו רבות את הפיזיקה בכ50 שנים האחרונות. ניסויים באמצעות מנגישים הובילו לגילויים של הW בוזון, Z בוזון, גלואון, תאו לפטון, קווארק קסום, קווארק עליון וקווארק תחתון. כמו כן, מנגישים סייעו באימות מלא של המודל הסטנדרטי.
ההצעה הראשונה הרצינית למנגיש הוצגה על ידי קבוצה מMidwestern Universities Research Association) MURA). קבוצה זו הציעה לבנות שתי טבעות של סקטורים משיקים רדיאלית של מאיצים מסוג FFAG אשר יאיצו שתי אלומות של חלקיקים הנעים אחד כנגד השני (בשני כיווני סיבוב שונים) על ידי טבעת יחידה של מגנטים.
הFFAG השלישי אשר נבנה על ידי קבוצת MURA היה מכונה חשמלית בעלת 50 MeV אשר נבנתה ב-1961 על מנת להדגים את הסבירות של הקונספט הזה.
ג'רארד ק. אונייל הציע להשתמש במאיץ בודד ולהחדיר לתוכו חלקיקים לתוך זוג של טבעות שימור משיקות. (טבעות שימור= סוג של מאיץ חלקיקים אשר אלומה המשכית או קטועה של חלקיקים יכולה לנוע בו מספר שעות רב).כמו בהצעתה של MURA, ההתנגשויות יתרחשו באזור המשיק. היתרון של טבעות השימור הוא שטבעת השימור יכולה ליצור שטף של קרן חלקיקים חזק המגיע מהחדרה ממאיץ חלקיקים שיכול להכיל שטף של קרן חלש מאוד יחסית.
מנגישי האלקטרון-פוזיטרון הראשונים נבנו בשנות ה-50 המאוחרות שנות ה-60 המוקדמות באיטליה על ידי Istiti Nazionale di Fisica NUcleare בפרסקטי אשר ליד רומא על ידי פיזיקאי איטלקי –אוסטרי בשם ברונו טאושק ואחד נוסף נבנה בארצות הברית על ידי צוות פרינסטון-הרווארד שכלל את וויליאם סי. ברבר, ברנרד גיטלמן, גרי אונייל וברטון ריכטר. באותם זמנים, שנות ה-60 המוקדמות, נבנה VEP-1. VEP-1 הוא מנגיש אלקטרון-אלקטרון אשר פותח בצורה עצמאית ונבנה בSoviet Institute of Nuclear Physics תחת השגחתו של גרש בודקר.
ב-1966 התחילו לעבדו על בסרן על טבעות שימור מתלכדות וב-1971 מנגיש זה פעל. מתקן טבעות השימור המתלכדות הכיל חלקיקים אשר הוכנסו על ידי הפרוטון סינכטרון של סרן. זה היה מנגיש ההדרון הראשון (כל הניסיונות הקודמים לבניית מנגישים הפיקו רק מנגישים אשר עסקו בהתנגשויות של אלקטרונים או אלקטרונים ופוזיטרונים).
ב-1968 התחילה הבניה של קומפלקס Tevatron, המאיץ בפרמילב. ב-1986 התרחשה ההתנגשות פרוטון ואנטי-פרוטון הראשונה שנרשמה בעלת מרכז מסת אנרגיה של 1.8TeV. זו הפכה להתנגשות בעלת רמת האנרגיה הגבוהה ביותר שנעשתה בתוך מנגיש בעולם באותו הזמן.
המנגיש בעל רמת האנרגיה הגבוהה בעולם (לפי התוצאות הנמדדו ב-2016) הוא הLHC הנמצא בסרן. ישנם מספר פרויקטים נוספים לבניית מנגישים תחת דיון.
תרומתו

המנגיש תורם רבות לחקר פיזיקת החלקיקים, ובכך תורם רבות לחקר היקום. המנגיש נותן יתרון עצום למאיץ, כיוון שהוא גורם לכך שאנרגיית ההתנגשות של החלקיקים המואצים תהיה גדולה פי 4 מאנרגיית ההתנגשות של החלקיקים במאיץ אחר. כך כל התנגשות היא "פורייה" יותר, ומניבה יותר חלקיקים חדשים הנוצרים וניתן לחקור אותם.
מנגישים בעולם

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| שם המאיץ | מקום | שנת פתיחה | החלקיקים המואצים | האנרגיה המקסימלית לאלומת חלקיקים (GeV). | בהירות האלומה 1030cm−2 s− | היקף המאיץ (ק"מ) |
| VEPP-2000 | נובוסיביריק, רוסיה (INP) | 2006 | אלקטרונים (e−) ואנטי אלקטרונים (e+). | 1.0 | 100 | 0.024 |
| VEPP-4М | נובוסיביריק, רוסיה (INP) | 1994 | אלקטרונים (e−) ואנטי אלקטרונים (e+). | 6 | 20 | 0.366 |
| BEPC II | בייג'ינג, סין (IHEP). | 2008 | אלקטרונים (e−) ואנטי אלקטרונים (e+). | 3.7 | 700 | 0.240 |
| DAFNE | פראסקאטי, איטליה | 1999 | אלקטרונים (e−) ואנטי אלקטרונים (e+). | 0.7 | 436 | 0.098 |
| KEKB | טסוקובה, יפן (KEK). | 1999 | אלקטרונים (e−) ואנטי אלקטרונים (e+). | 8.5 (e−), 4 (e−). | 21100 | 3.016 |
| RHIC | ארצות הברית (BNL). | 2000 | pp, Au-Au, Cu-Cu, d-Au | 100/n | 10, 0.005, 0.02, 0.07 | 3.834 |
| LHC | CERN, ז'נבה, שווייץ. | 2008 | pp,  Pb-Pb, p-Pb | 6500  2560/n | 15000,  0.003, 0.9 | 26.659 |
הערות שוליים

1 2  CERN
מתיל מתאקרילט

| --- | --- |

 
 שם סיסטמטי:  methyl 2-methylpropenoate
 שמות נוספים:  MMA
 כתיב כימי:  C₅H₈O₂ 
 מסה מולרית:  100.12 גרם/מול
 מראה:  נוזל חסר צבע
 מספר CAS:  80-62-6
 צפיפות:  0.94 גרם/סמ"ק
 מצב צבירה:  נוזל
 מסיסות:  1.5 גרם ל-100מ"ל
 טמפרטורת היתוך:  -48 °C   225.15 K
 טמפרטורת רתיחה:  101 °C   374.15 K
 נקודת הבזק:  2 °C   275.15 K
 נקודת התלקחות:  435 °C   708.15 K
 
מתיל מתאקרילט היא תרכובת אורגנית שנוסחתה C5H8O2, נוזל שקוף בטמפרטורת החדר שהוא אסטר של חומצה מתאקרילית ומתנול.
החומר משמש כמונומר לייצור פרספקס ופולימרים נוספים וכן בניתוחים אורתופדים.
ייצור

השיטה המקובלת לסינתזה של מתיל מתאקרילט היא מאצטון ציאנוהידרין (אנ') המיוצר מתגובת מימן ציאניד עם אצטון
(CH_{3})_{2}CO+HCN\rightarrow (CH_{3})_{2}C(OH)CN
אצטון ציאנוהידרין מגיב עם חומצה גופרתית לתת אסטר סולפט של מתאקרילאמיד
(CH_{3})_{2}C(OH)CN+H_{2}SO_{4}\rightarrow (CH_{3})_{2}C(OSO_{3}H)C(O)NH_{2}
בתגובת טרנס-אסטריפיקציה של אסטר הסולפט עם מתנול מתקבל מתיל מתאקרילט ואמוניום ביסולפט (NH4HSO4).
שימושים

מתיל מתאקרילט הוא המונומר לייצור פרספקס וכן לייצור הקו-פולימר (אנ') מתיל מתאקרילט- בוטאדיאן -סטירן (methyl methacrylate-butadiene-styrene MBS) המשמש תוסף לPVC. משתמשים במתיל מתאקרילט בניתוחים אורתופדים כגראוט לייצוב שתלים בעצמות ובניתוחים להחלפת מפרק הירך והברך.
הכנת Acetone cyanohydrin מאצטון וציאניד
מתאקריל אמיד ממנו מתקבל מתיל מתאקרילט בתגובה עם מתנול
מרדכי בלוי

| --- | --- |
מוטקה בלוי, 2017
מוטקה בלוי, 2017
 לידה:  13 ביולי 1957 (בן 67) ירושלים
 מקום מגורים:  בני ברק
 ידוע בשל:  עסקן פוליטי
מרדכי זאב בלוי (ידוע גם בכינוי מוטק'ה בלוי, נולד ב-13 ביולי 1957) הוא עסקן פוליטי ואיש דגל התורה, יושב ראש משמרת הקודש והחינוך מטעם בית דין צדק בני ברק.
נולד בירושלים לדוד נחמן בלוי, מראשי החינוך העצמאי ומראשי ארגון צא"י, נכדו של משה בלוי וללאה לבית רוזנברג. נישא לשולמית, בתו של האדמו"ר מבוטושאן, רבי מרדכי פרנקל. מתגורר בבני ברק.
בלוי הוא יושב ראש משמרת הקודש והחינוך, הוביל כמה ממלחמות הממסד החרדי נגד תופעות תרבותיות וחברתיות שרווחו בקהילה החרדית, והייתה לו השפעה רבה על מהלכים במגזר החרדי. הוא מרבה להתראיין ולהתבטא בעיתונות החרדית והכללית בנושאים הנוגעים לציבור החרדי כמו לימודי ליב"ה, הדרת נשים ואחרים.
כיו"ר משמרת הקודש והחינוך נודע גם בהתבטאויות בנושאים שהביאו לו חשיפה בתקשורת. לדוגמה, לפני הבחירות לכנסת העשרים כתב בהקשר להקמת מפלגת ובזכותן, כי "כל אשה שתתקרב למפלגה שלא בהנהגת גדולי ישראל - תצא בלא כתובה ואסור ללמוד במוסדות החינוך שלה, וכן לרכוש ממנה כל מוצר, ומצווה להוציא את כל הצאצאים שלה מהמוסדות". בעקבות כך הודיעה הפרקליטות שהיא שוקלת לפתוח בחקירה נגד בלוי. במקרה אחר הזהיר נגד השתתפות במופע של מרדכי בן-דוד ויעקב שוואקי. בריאיון לכתב בחדרי חרדים אמר כי "כל משתתפי האירוע הערב באצטדיון רמת גן יצולמו, בדרכים שונות ומשונות, והתמונות יובאו לידיעת הגורמים הרלוונטיים, אם זה ראשי ישיבות, מנהלי סמינרים או כל גורם אחר". במקרה נוסף הביא לביטולו של מופע זמר חסידי בטענה שהאירוע מתקיים נגד דעתם של גדולי ישראל.
בלוי הוא ממקימי "תודעה" - ארגון התרבות ושעורי התורה של דגל התורה, מכהן כיו"ר הנהלת "שמעיה" - ללקויי שמיעה ולקויות נוספות, ומפקח חינוכי בארגון "אנחנו וצאצאינו".
בנובמבר 2024 אמר שאין באמת פתרון לנושא גיוס החרדים מלבד דחיית שירות והכרה בשירות לאומי של מתנדבים חרדיים ואמר ש"חרדים לא יהיו בצה"ל, גם כאלו שלא לומדים. המצב הוא שאי אפשר ללכת לצבא, הצבא זה מיקסר שאתה נכנס חרדי ויוצא משהו אחר".
משפחתו

לבלוי יש 7 ילדים, 3 בנות ו4 בנים
בין בניו:
בנו, הרב יעקב בלוי ראש כולל "אוהל אסתר" במודיעין עלית
בנו,  יהודה בלוי הוא מתלמידי ונאמני הגר"ש מרקוביץ
בנו, אורי הוא דרשן חסידי
הערות שוליים

↑  שחר חי, קנס על אי-לימודי ליב"ה? אולי בכנסת הבאה, באתר ynet, 4 בנובמבר 2014
↑  שבתי בנדט‏, החרדים נגד היועץ: "למוסלמים אומרים כיצד לנהוג"?, באתר וואלה, 8 במאי 2013
↑  אלי כהן, "אשה לא תעז להתקרב למפלגה חילונית", באתר בחדרי חרדים, 7 בדצמבר 2014
↑  אלי שלזינגר, הפרקליטות שוקלת: חקירת הרב מרדכי בלוי, באתר בחדרי חרדים, 22 בינואר 2015
↑  חיים אבני, ‏בהתערבות הרב מרדכי בלוי: מופע "המנגנים" ב'ארנה' בוטל, באתר כיכר השבת, 3 באפריל 2016
↑  ישי כהן, הרב מוטק׳ה בלוי בריאיון: "לא יגו.., באתר כיכר השבת, ‏2024-11-25
| --- | --- |
בקרת זהויות :  NLI: 987007296577205171  ISNI: 0000 0000 7017 5771  VIAF: 97364573   WorldCat (עם VIAF): 97364573
ניהוג אלומה

דוגמה לניהוג אלומה באמצעות מערך מופע, שבו כיוון האלומה נקבע באמצעות שינוי המופע או התזמון בו נשלח האות דרך כל אחד ממרכיבי המערך
ניהוג אלומה (גם היגוי אלומה, באנגלית: Beam Steering) היא היכולת לשנות את הכיוון של האונה הראשית של עקום קרינה של אנטנה.
במערכות מכ"ם ותקשורת רדיו מערכות, היגוי אלומה עשוי להתבצע על ידי מיתוג של אלמנטים המרכיבים את האנטנה, או על ידי שינוי יחסי של המופע של אותות RF המוזנים לאלמנטים המרכיבים את האנטנה.
באקוסטיקה, היגוי אלומה משמש כדי לכוון את הצליל ביציאת הרמקולים למיקום ספציפי בתוך אזור החשוף אל הרמקולים. היגוי האלומה נעשה על ידי שינוי העוצמה והמופע של שניים או יותר רמקולים המותקנים יחדיו, שינוי אשר גורם להתאבכות בצורה הרצויה. מבחינה מסחרית, סוג של זה רמקול מכונה מערך קווי. טכניקה זו כבר נמצאת בשימוש במשך שנים רבות, אך לאור התפתחויות בתחום של עיבוד אותות דיגיטלי, הטכנולוגיה זמינה גם בצורת מוצרים מסחריים. אחד המוצרים הראשונים בתחום נמכר בתחילת 1990 על ידי דוראן אודיו, שהשיקה את הטכנולוגיה בשם DDC (ראשי תיבות של Digital Directivity Control - בקרת כיווניות דיגיטלית).
במערכות אופטיות, ניהוג אלומה יכול להתבצע על ידי שינוי של מקדם השבירה של מדיום שדרכו אלומה מועברת, או על ידי שימוש במראות, מנסרות, עדשות, או שימוש בסריג עקיפה, או בצורה מכנית.
ראו גם

עיצוב אלומה
אלקטרואופטיקה
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
מכשיר נייד

אייפון ואייפד - שתי דוגמאות למכשירים ניידים
מכשיר נייד או מכשיר כף יד הוא מחשב שמבחינת גודלו הוא קטן מספיק כדי להחזיק ולתפעל ביד. מכשירים ניידים מופעלים בדרך כלל על ידי סוללה וכוללים מסך דק ומכשיר קלט אחד או יותר מובנה, כגון מסך מגע או מקלדת. מכשירים ניידים מודרניים מדגישים לעיתים קרובות את הנחיצות ברשת אלחוטית, הן לאינטרנט והן למכשירים אחרים בסביבתם, כגון אוזניות או מערכות בידור לרכב, ומתחברים באמצעות התקני Wi-Fi, בלוטות',רשתות תקשורת סלולריות או תקשורת שדה קרוב.
מאפיינים

ניתן לראות את ניידות המכשיר בהקשר של מספר תכונות
ממדי המכשיר (גודל ומשקל פיזיים)
האם מדובר במכשיר נייד לחלוטין או שהוא סוג של מכשיר מארח המחובר לנייד
עם איזה סוג של מכשירים מארחים הוא יכול להיות מקושר ועוד.
ניתן לומר שמכשירים רבים המכונים "מכשיר נייד" בעצם לא ניידים לחלוטין אלא שהאדם נושא מכשיר סמארטפון שאינו נייד. דוגמה למכשיר נייד לחלוטין הוא רובוט. דוגמה נוספת היא רכב אוטונומי.
ישנן שלוש דרכים בסיסיות שבהן מכשירים ניידים יכולים להיות קשורים פיזית למארח נייד:
מלווה
מותקן על פני השטח
מוטבע במארג של מארח, למשל, בקר מוטבע בהתקן מארח.
מלווה מתייחס לחפץ שנכרך באופן רופף ומלווה מארח נייד, למשל, סמארטפון יכול להינשא בתיק או בכיס, אך ניתן בקלות לטעות במקומו. לכן מכשיר שהוא מצוות למכשיר מוטמע, כגון רכב אוטונומי יכול להיות גדול יותר ממכשיר הנכנס לכיס ועדיין להתאים להגדרה זו.
הגודל הנפוץ ביותר של מכשירים ניידים הוא גודל המתאים לכיס מכנסיים, אך קיימים גדלים אחרים למכשירים ניידים. מארק וייזר, מהנדס מחשבים הידוע כממציא המחשוב האוניברסלי התייחס למכשירים שהם בגודל של כרטיסיות, פד עכבר ולוח כאשר כרטיסיות מוגדרות כמכשירים נלווים או לבישים בגודל סנטימטר, למשל טלפונים חכמים, פאבלטים ומחשבי לוח מוגדרים כמכשירים ידניים בגודל דצימטר. במידה ומתייחסים גם למכשירים שאינם חד-ממדיים, אפשר לכלול תחת הגדרה זו גם מכשירים מתקדמים וחדשניים, הנלבשים על העור או מצורפים אליו, וגם מכשירים קטנטנים מאוד שמגיעים לגודל מזערי, על גבול הנראות הוויזואלית.
המונח Dust מתייחס להתקנים ממוזערים ללא ממשקי אינטראקציית אדם-מחשב ישירים, למשל, מערכות מיקרו-אלקטרו-מכניות (MEMS), שמבחינתן גודלם נעים מננומטר דרך מיקרומטר ועד מילימטרים אחדים. התקנים אלו יכולים להיות גם בדים המבוססים על פולימרים פולטי אור ומוליכים והתקני מחשב אורגניים. אלו יכולים לקבל צורה של משטחי תצוגה שאינם חד־ממדיים וגמישים יותר, למשל מוצרים כגון בגדים ווילונות, פירוט נוסף בערך תצוגת OLED.
למרות שניידות נחשבת לעיתים קרובות שם נרדף לקישוריות אלחוטית, אלו בעצם שני מונחים שונים. לא כל רשת של משתמשים, אפליקציות ומכשירים ניידים צריכה להיות דרך רשתות אלחוטיות ולהפך. התקני גישה אלחוטית יכולים להיות סטטיים ומשתמשים ניידים יכולים לעבור בין נקודות חמות קוויות ואלחוטיות כמו באינטרנט-קפה. חלק מהמכשירים הניידים יכולים לשמש כמכשירי אינטרנט ניידים המאפשרים גישה לאינטרנט תוך כדי תנועה, אך ישנן פונקציות רבות של טלפונים למשל שעדיין פעילים גם כאשר הטלפון אינו מחובר לאינטרנט.
מה שמייחד את המכשיר הסלולרי בהשוואה לטכנולוגיות אחרות הוא הגמישות הטבועה בחומרה ובתוכנה. יישומים גמישים שכוללים וידאו צ'אט, גלישה באינטרנט, מערכות תשלום, הקלטת אודיו וכו'. ככל שמכשירים ניידים הופכים להיות זמינים ונפוצים, כך צפויה עלייה בשירותים הכוללים שימוש במחשוב ענן. למרות שלצורה הנפוצה ביותר של המכשירים הניידים, סמארטפון, יש תצוגה חיצונית, צורה אחרת ונפוצה אפילו יותר של מכשירים ניידים, כרטיס חכם, למשל כזה המשמש כרטיס בנק או ככרטיס נסיעות, אין תצוגה כלל. למכשיר הנייד הזה יש לעיתים קרובות רכיבי מעבד וזיכרון, אבל צריך להתחבר או להיות מוכנס לקורא כדי להציג את הנתונים הפנימיים או המצב שלו.
סוגים

ישנם סוגים רבים של מכשירים ניידים, המיועדים ליישומים שונים. להלן רשימה של חלק מהמכשירים הניידים הנפוצים ביותר:
מחשבים ניידים
מחשב לוח (מכונה גם טאבלט)
נטבוק
מזרים מדיה (מכונה גם סטרימר)
מחשבון גרפי
קונסולת משחקים ניידת
מחשב נייד (מכונה גם לֶפְּטוֹפּ)
מחשב כף יד (מכונה גם PDA)
מחשבון כיס
נגן מדיה נייד
טלפון סלולרי
טלפון מצלמה (אנ')
טלפון סלולרי טיפש
טלפון חכם
פאבלט
טלפון חכם מתקפל
מצלמה דיגיטלית
מצלמת סטילס דיגיטלית (DSC)
מצלמת וידאו דיגיטלית (DVC)
מצלמת סלפי (אנ')
זימונית (מכונה גם ביפר)
מכשיר ניווט לווייני (מכונה גם מכשיר GPS)
מחשוב לביש
שעון מחשבון
שעון חכם
משקפיים חכמים
מערכת תצוגה מותקנת בקסדה (אנ')
כרטיס חכם
היסטוריה

ההיסטוריה של המכשיר הסלולרי סומנה על ידי התלכדות מדיה גוברת. מכשירים ניידים מוקדמים - כגון מחשבון, נגן מדיה נייד, מכשיר ניווט לווייני ומצלמות דיגיטליות - הצטיינו בשימוש המיועד אך לא היו רב ממדיים. מחשבי כף יד (PDA) התרבו בשנות ה-90 כדרך לרשום במהירות הערות, לקבוע פגישות עסקיות ולקבוע תזכורות אישיות, כתוספת קטנה ונוחה יותר למחשב נייד שבדרך כלל גדול וכבד יותר ופחות נוח לנשיאה.
במהלך אותה תקופה, טלפון סלולרי התפתח מתמיכה בתקשורת קולית בלבד להעברת הודעות טקסט, קישוריות לאינטרנט, מולטימדיה ושיחות וידאו. הטלפונים האלו בשלב הביניים של המעבר לתצורת המכשיר המוכרת כיום בסופו של דבר פינו את מקומם לטובת טלפונים חכמיםמודרניים כפי שמוכרים לנו כיום, ששילבו פונקציות שהיו קיימות לעיתים בנפרד במכשירים אלו. מאז סוף שנות ה-2000, הסמארטפונים היו המכשיר הסלולרי הנפוץ ביותר בעולם, במונחים של כמות נמכרת, בעקבות ההתכנסות הגדולה של טכנולוגיות.
שימושים

בתחילת שנות ה-2010, מכשירים ניידים החלו לשלב חיישנים כגון מד תאוצה, מגנומטר וגירוסקופ, המאפשרים זיהוי של כיוון ותנועה. מכשירים ניידים יכולים לסייע בזיהוי ביומטרי של משתמשים, כגון מערכת זיהוי תווי פנים או זיהוי טביעת אצבע. בשנת 2009, התפתחויות במערכות שיתוף ניידות אפשרו שימוש במכשירי כף יד המשלבים יכולות וידאו, אודיו וציור על המסך כדי לאפשר שיחות ועידה מרובות צדדים בזמן אמת, ללא תלות במיקום. מחשבי כף יד זמינים במגוון גורמי צורה, כולל סמארטפונים, מחשבי כף יד, מחשבים ניידים, טאבלטים ועוד. המשתמש יכול לצפות שידורי טלוויזיה באינטרנט באמצעות טכנולוגיית IPTV במכשירים ניידים מסוימים. מקלטי טלוויזיה ניידים קיימים מאז 1960 אבל רק במאה ה-21 החלו ספקי טלפונים ניידים להפוך את הטלוויזיה לזמינה בטלפונים סלולריים. בתחום הצבאי, מכשירים ניידים הציגו אפשרויות חדשות להעברת משאבי הדרכה וחינוך לחיילים, ללא קשר למיקום בו הם נמצאים.
ב-13 ביוני 2024, חברת האחזקות Ruselectronics של Rostec State Corporation פיתחה מחשב על לוח אחד (single-board computer) המבוסס על המיקרו-מעבד Elbrus-2S3 (Эльбрус-2С3). מידות המכשיר 95 על 95 מ"מ בלבד. נכון לעכשיו, זהו הפתרון הקטן ביותר המבוסס על מעבד מסוג זה. הארכיטקטורה הרוסית המקורית של Elbrus-2S3 מאפשרת להשתמש בו במתקנים עם דרישות אבטחת מידע מוגברות. זהו מעבד ללא ליבה המיוצר בתהליך של 16nm שהוא גרסה מצומצמת של Elbrus-16S בעל 16 ליבות, שאולי תהיה קיימת מחדש בשלב מסוים במידה ויהיו מספיק ביקושים בשוק.
מספר קוונטי יסודי

במכניקת הקוונטים, מספר קוונטי יסודי (principal quantum number), אשר מסומן ב- n, הוא אחד מתוך 4 מספרים קוונטיים אלקטרוניים המתארים אלקטרון באטום.
הראשון שבהם הוא המספר הקוונטי היסודי, מתאר את הקליפה, או רמת האנרגיה של אלקטרון.
תכונות

כמשתנה בדיד, המספר הקוונטי היסודי הוא תמיד מספר טבעי.
ככל שמספר זה גדל, מספר הקליפות האלקטרוניות גדל והאלקטרון נמצא זמן רב יותר רחוק מהגרעין.
ככל שמספר זה גדל, האנרגיה הפוטנציאלית של האלקטרון גדלה ולכן הוא פחות קשור לגרעין.
היסטוריה

המספר קוונטי היסודי נוצר לראשונה במסגרת מודל האטום הסמי-קלאסי של בוהר, כדי להבדיל בין רמות אנרגיה שונות. עם התפתחותה של מכניקת הקוונטים המודרנית, מודל בוהר הפשוט הוחלף בתאוריה מורכבת יותר - אורביטלים אטומיים. ההבדל העיקרי הוא שבמודל בוהר, מסלולי האלקטרונים, קרי האורביטלים, משויכים חד-חד ערכית לרמות האנרגיה ואילו במודל המודרני, רמות האנרגיה של האלקטרונים יכולות להיות מנוונות, כלומר, מסלולים שונים משויכים לרמות אנרגיה זהות.
עם זאת, התאוריה המודרנית עדיין כוללת את המספר קוונטי היסודי. מלבד המספר הקוונטי היסודי, ישנם מספרים קוונטים אחרים המתארים אלקטרונים קשורים כגון: מספר קוונטי זוויתי, מספר קוונטי מגנטי ומספר קוונטי ספיני שניוני.
פיתוח מתמטי

הפתרון הכללי של משוואת הגלים של שרדינגר מורכב מסופרפוזיציה קוונטית של המצבים העצמיים ושל האנרגיות העצמיות המהוות ערכים עצמיים של ההמילטוניאן. אנרגיות המצבים הקשורים (האנרגיות העצמיות) של האלקטרון באטום המימן נתונות על ידי:
ערכו של  n נע במרווחים שלמים בין 1 לבין מספרה של הקליפה החיצונית ביותר באטום אשר מכילה את אלקטרוני הערכיות. סימון זה של רמות האנרגיה כבדידות (לא רציפות) הוצג לראשונה במודל האטום של בוהר. הרעיון פותח במשוואת שרדינגר ממודל בוהר הדו־ממדי למודל פונקציית הגל התלת־ממדי.
במודל בוהר, המסלולים המותרים לתנועת האלקטרונים נגזרו מהערכים המקוונטטים (הבדידים) של התנע הזוויתי המרחבי,  L, על פי המשוואה הבאה:
כאשר:  n=1,2,3,\ldots  ונקרא מספר קוונטי יסודי ו- h הוא קבוע פלאנק. נוסחה זו אינה נכונה במכניקה קוונטית, שבה התנע הזוויתי המרחבי,  L, מתואר על ידי מספר קוונטי אחר - מספר קוונטי זוויתי שסימנו  \ell . עם זאת נוסחה זו מתארת באופן מדויק את רמות האנרגיה הכוללת השווה לסכום האנרגיות הקינטית והפוטנציאלית.
במודל המודרני במכניקה קוונטית, המספר קוונטי היסודי, n, מייצג את האנרגיה הכוללת היחסית של כל אורביטל. אנרגיה זו עולה ככל שגדל המרחק מהגרעין. אוסף כל האורביטלים האטומיים בעלי אותו הערך  n, מכונה קליפת אלקטרונים או רמת אנרגיה.
האנרגיה המינימלית  E המוחלפת במהלך אינטראקצית גל-חומר שווה למכפלת תדירות הגל  fבקבוע פלאנק  h:
עבור חלקיק קוונטי, האנרגיה אינה רציפה אלא מורכבת ממנות בדידות מעין אלו הנקראות קוונטות. ההפרש האנרגטי בין רמות אנרגיה בעלות מספר קוונטי יסודי,  n, שונה, קובע את ספקטרום הפליטה של החומר.
בסימון המקובל לפי הטבלה המחזורית, קליפות האלקטרונים העיקריות מצוינות כך בהתאם ל- n:
K{\bigl (}n=1{\bigr )}
L{\bigl (}n=2{\bigr )}
M{\bigl (}n=3{\bigr )}
וכן הלאה.
הקשר בין המספר קוונטי היסודי, n, והמספר הקוונטי הרדיאלי,  n_{r} מבוטא כך:
כאשר,  \ell  הוא המספר הקוונטי הזוויתי ו- n_{r} הוא מספר הצמתים (nodes) בפונקציית הגל הרדיאלית.
ראו גם

מכניקת הקוונטים
משוואת שרדינגר
אטום דמוי-מימן
רמת אנרגיה
מספר קוונטי זוויתי כולל
הערות שוליים

↑  Concepts of Modern Physics (4th Edition), A. Beiser, Physics, McGraw-Hill (International), 1987, ISBN 0-07-100144-1
פוטון הנפלט מאלקטרון העובר מרמת האנרגיה השנייה לראשונה
מבנה דו-ממדי של אורביטלים שונים
ספקטרום פליטה של מימן בתחום האור הנראה
מגבר רעש נמוך

מגבר בעל רעש נמוך (LNA) הוא רכיב אלקטרוני המגביר אות בעל הספק נמוך מאוד מבלי לפגוע משמעותית ביחס האות לרעש (SNR). כל מגבר אלקטרוני יגביר את העוצמה של האות וגם של הרעש בכניסה שלו, אבל המגבר גם יכניס רעש נוסף. LNA נועד למזער את הרעש הנוסף הזה, על ידי בחירת רכיבים מיוחדים, נקודות הפעלה וטופולוגיות מעגלים. מזעור רעש נוסף חייב להתאזן עם מטרות עיצוב אחרות כגון הגבר והתאמת עכבה.
רכיבי LNA נמצאים במערכות תקשורת רדיו, מכשירים רפואיים וציוד בדיקה אלקטרוני. LNA טיפוסי מגביר 100 (20 דציבלים (dB)) תוך הפחתת ה-SNR בפחות מפקטור של שניים (נתון רעש (NF) של 3 dB). אף על פי שרכיבי LNA עוסקים בעיקר באותות חלשים שנמצאים ממש מעל רצפת הרעש, עליהם לשקול גם את נוכחותם של אותות חזקים יותר הגורמים לעיוות איפנון הדדי (intermodulation distortion).
תקשורת

אנטנות הן מקור נפוץ לאותות חלשים. אנטנה חיצונית מחוברת לרוב למקלט שלה באמצעות קו שידור הנקרא קו הזנה. הפסדים בקו ההזנה מורידים את יחס האות לרעש המתקבל: אובדן קו הזנה של 3dB מפחית את יחס האות לרעש (SNR) של המקלט ב־3dB.
דוגמה לכך היא קו הזנה באורך 3 מטרים של כבל קואקסיאלי RG-174 ובשימוש עם מקלט מערכת מיקום גלובלית (GPS). ההפסד בקו ההזנה הוא 3.2 dB ב־1 GHz; בערך 5 dB בתדר GPS ‏(1.57542 GHz). ניתן למנוע אובדן קו הזנה זה על ידי הצבת LNA באנטנה, אשר מספקת מספיק הגבר כדי לקזז את האובדן.
LNA הוא מרכיב מפתח בקצה הקדמי של מעגל מקלט רדיו כדי לעזור להפחית רעשים לא רצויים במיוחד. הנוסחאות של FRIIS לרעש ממדלות את הרעש במעגל איסוף אותות רב-שלבי. ברוב המקלטים, ה-NF הכולל נשלט על ידי השלבים הראשונים של חזית ה-RF.
על ידי שימוש ב-LNA קרוב למקור האות, השפעת הרעש מהשלבים הבאים של שרשרת הקבלה במעגל מופחתת על ידי הגבר האות שנוצר על ידי ה-LNA, בעוד שהרעש שנוצר על ידי ה-LNA עצמו מוזרק ישירות לאות המתקבל. ה-LNA מגביר את עוצמת האותות הרצויים תוך הוספת כמה שפחות רעש ועיוות. העבודה שנעשתה על ידי ה-LNA מאפשרת שליפה אופטימלית של האות הרצוי בשלבים המאוחרים יותר של המערכת.
שיקולי עיצוב

מגברי רעש נמוך הם אבני הבניין של מערכות תקשורת ומכשירים. מפרטי או תכונות ה-LNA החשובים ביותר הם:
הגבר
ספרת רחש
ליניאריות
כניסת RF מקסימלית
ל-LNA טוב יש NF נמוך (למשל 1 dB), מספיק הגבר כדי להגביר את האות (למשל 10 dB) ונקודת אינטר-מודולציה ודחיסה גדולה מספיק (IP3 ו-P1dB) כדי לבצע את העבודה הנדרשת ממנה. מפרטים נוספים הם רוחב סרט של ה-LNA, הגבר, יציבות, יחס גל עומד של מתח כניסה ומוצא (VSWR).
עבור רעש נמוך נדרשת הגברה גבוהה למגבר בשלב הראשון. לכן, לרוב נעשה שימוש בטרנזיסטורי אפקט שדה (JFET) ובטרנזיסטורים בעלי ניידות אלקטרונית גבוהה (HEMT). הם מונעים במשטר זרם גבוה, שאינו חסכוני באנרגיה, אך מפחית את הכמות היחסית של רעשי שוט. זה גם דורש מעגלים התאמת עכבת קלט ויציאה עבור מעגלים בפס צר כדי לשפר את ההגבר.
שיקולי עיצוב > הגבר

בימינו, קיים שימוש הגבר בטרנזיסטור. הטרנזיסטור עשוי להיות אחד מני רבים של טרנזיסטורים דו-קוטביים או טרנזיסטורי אפקט שדה (FET). ניתן להשתמש במכשירים אחרים המייצרים הגבר, כגון דיודות מנהרה.
בגדול, שתי קטגוריות של דגמי טרנזיסטורים משמשות בתכנון LNA: מודלים של אותות קטנים משתמשים במודלים ליניאריים למיניהם של רעש ומודלים של אותות גדולים שוקלים ערבוב לא ליניארי.
כמות ההגבר הנדרש תלוי בשימוש. מצד אחד, הגבר גבוה הופך אותות חלשים לחזקים. מצד שני, הגבר גבוה פירושו אותות חזקים יותר, ואותות חזקים כאלה עם הגבר גבוה עלולים לחרוג מהטווח הדינמי של המגבר או לגרום לסוגים אחרים של רעש כמו עיוות הרמוני או ערבוב לא ליניארי.
שיקולי עיצוב > ספרת רחש

ספרת הרחש עוזרת לקבוע את היעילות של LNA מסוים. התאמת LNA ליישום מסוים מבוססת בדרך כלל על ספרת הרחש שלו. נתון רעש נמוך מביא לקליטת אות טובה יותר.
שיקולי עיצוב > עכבה

טופולוגיית המעגל משפיעה על עכבת קלט ויציאה. עכבת המקור מותאמת לעכבת הכניסה על מנת למקסם את העברת הכוח מהמקור למכשיר. אם עכבת המקור נמוכה, ייתכן שטופולוגיה של מעגל בסיס משותף או שער משותף תהיה מתאימה. עבור עכבת מקור בינונית, ניתן להשתמש בפולט משותף או בטופולוגיה של מקור משותף. עם עמידות מקור גבוהה, אספן נפוץ או טופולוגיית ניקוז נפוצה עשויים להתאים. התאמת עכבת כניסה עשויה שלא לייצר את נתון הרעש הנמוך ביותר.
שיקולי עיצוב > הטיה

בעיה עיצובית נוספת היא הרעש המופיע על ידי רשתות הטיה.
יישומים

LNA משמשים במקלטי תקשורת כגון בטלסקופים רדיו, טלפונים סלולריים, מקלטי GPS, רשתות LAN אלחוטיות (WiFi) ותקשורת לוויינית.
במערכת תקשורת לוויינית, תחנת הקליטה הקרקעית משתמשת ב-LNA מכיוון שהאות המתקבל חלש מאחר שלוויינים יש כוח מוגבל ולכן משתמשים במשדרים בעלי הספק נמוך. הלוויינים גם מרוחקים וסובלים מאובדן נתיב: לוויינים נמוכים במסלול כדור הארץ עשויים להיות במרחק של 120 מיל (190 קילומטרים) משם; לוויין גיאוסינכרוני הוא 22,236 מיל (35,785 קילומטרים) משם.
ה-LNA מגביר את אות האנטנה כדי להתגבר על הפסדי קו הזנה בין האנטנה למקלט.
רכיבי LNA יכולים לשפר את הביצועים של מערכות מקלטי רדיו מבוססי תוכנה (SDR). מקלטי רדיו מבוססי תוכנה מתוכננים בדרך כלל למטרות כלליות ולכן נתון הרעש אינו מותאם לאף יישום מסוים. עם LNA ומסנן מתאים, הביצועים משתפרים בטווח של תדרים.
ראו גם

אנטנה כיוונית
מַתמֵר
לקריאה נוספת

Motchenbacher, C. D.; Connelly, J. A. (1993), Low-Noise Electronic System Design, John Wiley, ISBN 978-0471577423
הערות שוליים

↑  A 900MHz Low Noise Amplifier with Temperature Compensated Biasing. 2008-01-01. ISBN 9780549667391.
↑  "An Introduction to Low Noise Amplifier Specifications". Software-Defined Radio Simplified (באנגלית אמריקאית). 2020-01-11. נבדק ב-2020-01-11.
| --- | --- |
בקרת זהויות :  NLI: 987007572552405171  BnF: cb16503972x (data)  LCCN: sh2009010909
מתחם בקיפול חלבון

מבנה רביעוני של החלבון המוגלובין, המורכב משני סוגים של מתחמים זהים
מתחם הוא מושג בביוכימיה המתאר אלמנט של המבנה השלישוני של החלבון. אלמנט המהווה מבנה יציב ועצמאי יחסית, כולל מספר מבנים שניוניים.
מספר מתחמים מרכיבים את המבנה הרביעוני של החלבון השלם. על פי ההגדרה, מתחם חלבוני הוא יחידת קיפול עצמאי, דהיינו קיפולו מתרחש עצמאית וללא תלות בחלקי החלבון האחרים.
מתחם מסוים יכול להופיע במספר חלבונים שונים, קרובים אבולוציונית. גודלו של מתחם אחד יכול לנוע בין 25 לבין מאות ואף אלפי חומצות אמינו.